
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0338),
–	având în vedere articolul 294 alineatul (2), articolul 212 și articolul 322 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0210/2023),
–	având în vedere articolul 294 alineatul (3) din Tratatul privind funcționarea Uniunii Europene,
[bookmark: _GoBack]–	având în vedere acordul provizoriu aprobat de comisiile competente în temeiul articolului 74 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 14 februarie 2024, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 59 din Regulamentul său de procedură, 
–	având în vedere deliberările comune ale Comisiei pentru afaceri externe și Comisiei pentru bugete, desfășurate în temeiul articolului 58 din Regulamentul de procedură, 
–	având în vedere scrisorile Comisiei pentru control bugetar și ale Comisiei pentru agricultură și dezvoltare rurală,
–	având în vedere raportul Comisiei pentru afaceri externe și al Comisiei pentru bugete (A9-0286/2023),
1.	adoptă poziția sa în primă lectură prezentată în continuare[footnoteRef:1]; [1: 	Prezenta poziție înlocuiește amendamentele adoptate la 17 octombrie 2023 (Texte adoptate, P9_TA(2023)0363).] 

2.	aprobă declarația comună a Parlamentului European și a Consiliului anexată la prezenta rezoluție, care va fi publicată în seria C a Jurnalului Oficial al Uniunii Europene;
3.	aprobă declarația comună a Parlamentului European, Consiliului și Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
4.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
5.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.







P9_TC1-COD(2023)0200
Poziția Parlamentului European adoptată în primă lectură la 27 februarie 2024 în vederea adoptării Regulamentului (UE) 2024/... al Parlamentului European și al Consiliului de instituire a Mecanismului pentru Ucraina
[bookmark: TextBodyEnd]
(Întrucât s-a ajuns la un acord între Parlament şi Consiliu, poziţia Parlamentului corespunde cu actul legislativ final, Regulamentul (UE) 2024/792.)



ANEXĂ LA RESOLUȚIA LEGISLATIVĂ
Declarația comună a Parlamentului European și a Consiliului privind nomenclatorul bugetar adecvat pentru Mecanismul pentru Ucraina[footnoteRef:2] [2:  	Regulamentul (UE) 2024/792 al Parlamentului European și al Consiliului din 29 februarie 2024 de instituire a Mecanismului pentru Ucraina (JO L, 2024/792, 29.2.2024, ELI: http://data.europa.eu/eli/reg/2024/792/oj).] 

Fără a aduce atingere prerogativelor autorității bugetare în cadrul procedurii bugetare anuale și competențelor Comisiei de a întocmi proiectul de buget, Parlamentul European și Consiliul invită Comisia să propună crearea cel puțin a unei linii bugetare pentru pilonul I al Mecanismului pentru Ucraina, a două linii bugetare în cadrul pilonului II, inclusiv pentru provizionarea fondului comun de provizionare pentru Garanția pentru Ucraina instituită în temeiul capitolului IV din Regulamentul privind Mecanismul pentru Ucraina, a trei linii bugetare în cadrul pilonului III pentru asistență pentru aderare la Uniune și alte măsuri, subvenții pentru costurile îndatorării și provizionarea fondului comun de provizionare – programe moștenite, precum și a unei linii bugetare specifice pentru cheltuielile de asistență tehnică și administrativă pentru punerea în aplicare a mecanismului.
Declarația comună a Parlamentului European, a Consiliului și a Comisiei privind caracterul excepțional al Mecanismului pentru Ucraina[footnoteRef:3] [3:  	Regulamentul (UE) 2024/792 al Parlamentului European și al Consiliului din 29 februarie 2024 de instituire a Mecanismului pentru Ucraina (JO L, 2024/792, 29.2.2024, ELI: http://data.europa.eu/eli/reg/2024/792/oj).] 

Parlamentul European, Consiliul și Comisia împărtășesc opinia potrivit căreia Mecanismul pentru Ucraina este un instrument excepțional pe termen mediu, având o mare importanță geopolitică, adaptat la incertitudinea și la provocările fără precedent legate de sprijinirea unei țări aflate în război, cu implicații directe pentru securitatea Uniunii. Prin urmare, Mecanismul pentru Ucraina oferă un echilibru între flexibilitatea și programabilitatea răspunsului Uniunii pentru abordarea deficitului de finanțare al Ucrainei și a nevoilor de redresare, reconstrucție și modernizare, sprijinind în același timp eforturile de reformă ale Ucrainei ca parte a parcursului său în vederea aderării la Uniune. Obiectivele, mecanismele de finanțare și de guvernanță convenite pentru Mecanismul pentru Ucraina răspund contextului și provocărilor excepționale și concrete în legătură cu care a fost adoptat acest mecanism specific.
Prin urmare, această soluție pentru Ucraina nu ar trebui considerată ca reprezentând un precedent pentru viitoare instrumente de asistență economică pentru țări terțe.

